Maak jou eie KerskransAlles wat jy nodig het vir jou Kerskrans (Foto: Maroela Media) Is jy reeds besig om jou huis te versier vir die Kersseisoen? Maak hierdie jaar jou eie Kerskrans! Dis maklik, goedkoop en eenvoudig. Stap 1: Besluit hoe groot jy jou kerskrans wil hê en heg twee bloemiste-drade aanmekaar om ŉ sirkel te vorm. Stap 1: Besluit hoe groot jy jou kerskrans wil hê en heg twee bloemiste-drade aanmekaar om ŉ sirkel te vorm (Foto: Maroela Media) Stap 2: Bedek die deel waar die twee drade geheg is, met bloemiste-kleefband. Stap 2: Bedek die deel waar die twee drade geheg is, met bloemiste-kleefband (Foto: Maroela Media) Stap 3: Knip die bloemiste-bloekom af met ŉ snoeiskêr tot enkel takke en heg die blare met bloemiste-kleefband en/of korter stukkies bloemiste-draad aan die draadsirkel so dig as wat jy verkies. Stap 4: Bind die lint of strik vas aan die onderkant van die krans. Stap 4: Bind die lint of strik vas aan die onderkant van die krans. (Foto: Maroela Media) Stap 5: Bind die tou aan die bokant van die krans vas sodat die krans teen ŉ deur of muur kan hang. Stap 5:Bind die tou aan die bokant van die krans vas sodat die krans teen ŉ deur of muur kan hang (Foto: Maroela Media) Bloemiste-bloekom (“pennygum”) is volop te koop by enige bloemiste. Jy kan ook hederablare (klimopblare of “ivy” in Engels) gebruik, maar die blare van die bloemiste-bloekom word mooi droog en behou hul mooi groen-grys kleur en kan sommer nog lank ná Kersfees jou huis versier.